b'\n_START_ARTICLE_\nFertin Pharma\n_START_SECTION_\nHistorie\n_START_PARAGRAPH_\nI 1978 k\xc3\xb8bte Bagger-S\xc3\xb8rensen Gruppen det svenske firma Fertin, der var kendt for deres V6-tyggegummi, som blev markedsf\xc3\xb8rt i Schweiz og Sverige. Fertin blev oprettet som et underselskab i Dandy-gruppen, og Fertins prim\xc3\xa6re opgave var at udvikle medicinsk tyggegummi. Dandys eksisterende ekspertise p\xc3\xa5 tyggegummiomr\xc3\xa5det fungerede s\xc3\xa5ledes som udgangspunkt for Fertins udvikling af tyggegummi som medicindoseringssystem._NEWLINE_I begyndelsen af 1990\xe2\x80\x99erne begyndte Fertin at producere nikotintyggegummi, hvilket hurtigt blev firmaets vigtigste produkt. I 2001 blev l\xc3\xb8srivelsen fra Gumlink en realitet, da Fertin Pharma A/S blev et selvst\xc3\xa6ndigt firma. I dag er Fertin Pharma en af verdens st\xc3\xb8rste producenter af nikotintyggegummi._NEWLINE_I 2004 \xc3\xa5bnede Fertin Pharma en FDA-godkendt fabrik til produktion af nikotintyggegummi til det amerikanske marked. S\xc3\xa5ledes har Fertin nu fem produktionsomr\xc3\xa5der, heriblandt ogs\xc3\xa5 en gummibaseproduktion._NEWLINE_I 2011 \xc3\xa5bnede Fertin et R&D-center i Mumbai, Indien, der er med til at udvikle nye tyggegummiprodukter._NEWLINE_I 2014 \xc3\xa5bnede virksomheden et forskningscenter med fokus p\xc3\xa5 hvordan nikotin virker i kroppen.'